Ir-Regolament tal-Kummissjoni (KEE) Nru 2898/81
tas- 7 ta' Ottubru 1981
li jemenda r-Regolament (KEE) Nru 1371/81 li jippreskrivi regoli dettaljati għall-applikazzjoni amministrattiva ta' ammonti kompensatorji monetarji, Regolament (KEE) Nru 243/78 li jipprovdi għall-iffissar bil-quddiem ta' ammonti kompensatorji monetarji u r-Regolament Nru 52/81 li jippreskrivi regoli dettaljati għall-applikazzjoni ta' ammonti kompensatorji ta' l-adeżjoni
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidraw l-Att ta' l-Adeżjoni tal-Greċja,
Wara li kkunsidrat ir-Regolament (KEE) Nru 974/71 tat-12 ta' Mejju 1971 fuq ċerti miżuri tal-politika konġunturali li għandhom jittieħdu fl-agrikolutura wara t-twessigħ temporanju tal-marġini ta' flutwazzjoni għall-valuti ta' ċerti Stati Membri[1] kif l-aħħar emendat bir-Regolament (KEE) Nru 876/81[2], u partikolarment Artikolu 6 tiegħu,
Wara li kkunsidrat ir-Regolament tal-Kunsill (KEE) Nru 1/81 ta' l-1 ta' Jannar 1981 li jippreskrivi regoli ġenerali għas-sistema ta' ammonti kompensatorji ta' adeżjoni għaċ-ċereali[3], u partikolarment Artikolu 8 tiegħu, u għad-dispożizzjonijiet korrispondenti tar-Regolamenti l-oħra li jippreskrivu regoli ġenerali għas-sistema ta' ammonti kompensatorji għall-prodotti agrikoli, jew għal oġġetti li jirriżultaw mill-ipproċessar ta' prodotti agrikoli,
Billi r-Regolament tal-Kummissjoni (KEE) Nru 1371/81 tad-19 ta' Mejju 1981[4] ippreskriva regoli dettaljati għall-applikazzjoni amministrattiva ta' ammonti kompensatorji monetarji introdotti bir-Regolament Nru 974/71;
Billi, sa l-4 ta' Ottubru 1981, l-unjoni ekonomika belġo-lussimburgiża (BLEU) u l-Olanda kienu iddeċidew li jżommu l-flutwazzjonijiet tal-valuti tagħhom fil-marġini qabel id-9 ta' Mejju 1971, u ma kenux biddlu r-relazzjoni bejn il-valuti tagħhom, għalhekk evitaw l-applikazzjoni ta' l-ammonti kompensatorji monetarji bejn il-BLEU u l-Olanda; billi, iżda, wara l-aġġustamenti lir-rati ċentrali magħmula fis-sistema monetarja Ewropea u li daħlu fis-seħħ fil-5 ta' Ottubru 1981, ir-relazzjoni eżistenti bejn il-frank Belġjan/Lussemburgiż u l-guilder Olandiż tbiddlet; billi għalhekk, għandhom ikunu applikati ammonti kompensatorji monetarji bejn il-BLEU u l-Olanda u Artikolu 24 tar-Regolament (KEE) Nru 1371 għandu jkun emendat għalhekk; billi l-konsegwenzi ta' din is-sitwazzjoni għandhom jitqiesu u jkunu emendati għalhekk ir-Regolamenti (KEE) Nru 243/78[5] u (KEE) Nru 52/81[6];
Billi l-miżuri provduti f'dan ir-Regolament huma skond l-opinjoni tal-kumitati ta' ġestjoni kollha rilevanti,
ADOTTAT DAN IR-REGOLAMENT:
Artikolu 1
Artikolu 24 tar-Regolamenti (KEE) Nru 1371/81 għandu jaqra' kif ġej:
Artikolu 24
Għall-finijiet ta' dan ir-Regolament, il-Belġju u l-Lussimburgu (BLEU) għandhom jitqiesu bħala Stat Membru wieħed. '
Artikolu 2
Artikolu 1(4) tar-Regolament (KEE) Nru 243/78 għandu jaqra' kif ġej:
4. Għall-finijiet ta' dan ir-Regolament, il-Belġju u l-Lussemburgu (BLEU) għandhom jitqiesu bħala Stat Membru wieħed. '
Artikolu 3
Il-paragrafu li ġej għandu jiżdied ma' Artikolu II tar-Regolament (KEE) Nru 52/81:
Iżda, fil-każ ta' prodotti li jkunu applikati lilhom ammonti kompensatorji monetarji, din ir-regola m'għandiex tapplika. F'dan il-każ biss il-Belġju u l-Lussimburgu (BLEU) għandhom jitqiesu bħala Stat Membru wieħed. '
Artikolu 4
Dan ir-Regolament għandu jidħol fis-seħħ fil-ġurnata tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-7 ta' Ottubru 1981.